Amnesty krever slutt på fengsling uten dom i Israel
Israels bruk av administrativ forvaring må avsluttes, og alle fanger som i dag sitter i administrativ forvaring i landet, må enten løslates eller stilles for retten på ordinær måte, krever Amnesty. Administrativ forvaring ble innført i det britiske mandatområdet i regionen før Israel erklærte selvstendighet i 1948. Ordningen innebærer at militærdomstoler kan sette personer i forvaring i opptil seks måneder om gangen uten siktelse. Forvaringen kan forlenges et ubegrenset antall ganger. Ifølge Amnesty sitter minst 308 palestinere i dag i administrativ forvaring. Det finnes flere titalls politikere, menneskerettighetsforkjempere, journalister, akademikere og studenter blant fangene. Om Israel ikke vil løslate fangene, må de stilles for retten i samsvar med internasjonalt anerkjente regler, krever Amnesty.
Israel må løslate palestinere som holdes i såkalt administrativ forvaring, krever Amnesty International.